Euroopa Liidu Teataja L 106 , 30/04/1993 Lk 0007 - 0010

Soomekeelne eriväljaanne: Peatükk 3 Köide 49 Lk 0133

Rootsikeelne eriväljaanne: Peatükk 3 Köide 49 Lk 0133



Komisjoni direktiiv 93/17/EMÜ, 30. märts 1993, millega määratakse kindlaks ühenduse eliitseemnekartuli klassid koos nende klasside suhtes kohaldatavate tingimuste ja nimetustega EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 14. juuni 1966. aasta direktiivi 66/403/EMÜ seemnekartuli turustamise kohta, [1] viimati muudetud direktiiviga 93/3/EMÜ, [2] eriti selle artikli 3 lõiget 3, ning arvestades, et: selleks, et rakendada sisepiirideta alal, kus kooskõlas asutamislepingu sätetega on tagatud kaupade vaba liikumine, direktiivi 66/403/EMÜ sätteid kõnealuse direktiivi I ja II lisas sätestatud meetmetest rangematele nõuetele vastava seemnekartuli turustamise suhtes ühe või mitme liikmesriigi kogu territooriumil või osal sellest, on asjakohane määrata kindlaks ühenduse eliitseemnekartuli klassid, samuti tingimused ja nimetused, mida nende klasside suhtes kohaldatakse; käesolevas direktiivis sätestatud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega, ON VASTU VÕTNUD KÄESOLEVA DIREKTIIVI: Artikkel 1 1. Käesolevaga määratakse kindlaks ühenduse eliitseemnekartuli klassid. Nendele klassidele vastav seemnekartul on selline, mis vastavalt direktiivi 66/403/EMÜ artikli 2 lõike 1 punkti a sätetele on kõlblik ametlikuks sertifitseerimiseks "eliitseemnekartulina" ja mis lisaks sellele vastab lõikes 2 piiritletud tingimustele ning mis on ametliku kontrollimisega neile tingimustele vastavaks tunnistatud. 2. Lõikes 1 viidatud tingimused on järgmised: a) taimetervisega seotud tingimused, mis on sätestatud: - nõukogu direktiivis 69/464/EMÜ, [3] - nõukogu direktiivis 69/465/EMÜ, [4] - nõukogu direktiivis 77/93/EMÜ, [5] - nõukogu direktiivis 80/665/EMÜ [6]; b) seemnekartul pärineb I lisas sätestatud tingimustele vastavast materjalist ning vastab II lisas sätestatud täiendavatele või rangematele tingimustele. Artikkel 2 1. Ühenduse eliitseemnekartuli klasside nimetused on järgmised: a) "EMÜ 1. klass" sel juhul, kui on täidetud I lisas, välja arvatud selle punkti 3.3 alapunktis b, ja II lisa 1. punktis sätestatud tingimused; või b) "EMÜ 2. klass" sel juhul, kui on täidetud I lisas, välja arvatud selle punkti 3.3 alapunktis a, ja II lisa 2. punktis sätestatud tingimused; või c) "EMÜ 3. klass" sel juhul, kui on täidetud I lisas, välja arvatud selle punkti 3.3 alapunktis a, ja II lisa 3. punktis sätestatud tingimused. Nimetus märgitakse direktiivi 66/403/EMÜ III lisas sätestatud ametlikul etiketil pealkirja "klass" alla. 2. Liikmesriigid teatavad komisjonile, mil määral nad kohaldavad vastavaid ühenduse klasse oma toodangu sertifitseerimisel. Artikkel 3 1. Liikmesriigid jõustavad käesoleva direktiivi täitmiseks vajalikud õigusnormid hiljemalt nõukogu direktiivi 91/683/EMÜ [7] rakendamiseks ettenähtud kuupäeval. Liikmesriigid teatavad sellest viivitamata komisjonile. Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise menetluse näevad ette liikmesriigid. 2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike põhiliste õigusnormide teksti. Artikkel 4 Käesolev direktiiv on adresseeritud liikmesriikidele. Brüssel, 30. märts 1993 Komisjoni nimel komisjoni liige René Steichen [1] EÜT 125, 11.7.1966, lk 2320/66. [2] EÜT L 54, 5.3.1993, lk 21. [3] EÜT L 323, 24.12.1969, lk 1. [4] EÜT L 323, 24.12.1969, lk 3. [5] EÜT L 26, 31.1.1977, lk 20. [6] EÜT L 180, 14.7.1980, lk 30. [7] EÜT L 376, 31.12.1991, lk 29. -------------------------------------------------- I LISA TINGIMUSED, MILLELE PEAB VASTAMA MATERJAL, MILLEST ÜHENDUSE ELIITSEEMNEKARTULI KLASSID PÄRINEVAD 1. Mikropaljundusmeetodite, sealhulgas meristeemtehnika kasutamise puhul: 1.1. emamugul on vaba järgmistest kahjulikest organismidest: a) Erwinia carotovora var. atroseptica b) Erwinia chrysanthemi c) kartuli keerdlehisuse viirus d) kartuliviirus A e) kartuliviirus M f) kartuliviirus S g) kartuliviirus X h) kartuliviirus Y Eespool esitatud nõuetele vastavus määratakse kindlaks ametliku kontrollimisega või ametliku järelevalve all vastavalt asjakohastele meetoditele teostatava kontrollimisega; 1.2. in vitro paljundatud ja emamugulast pärinev materjal vastab eespool toodud punktis 1.1 sätestatud tingimustele. Siiski ei kehti selle kohta kohustusliku ametliku kontrollimise või ametliku järelevalve all teostatava kontrollimise nõuded. 2. Kloonaretuse meetodi kasutamise puhul on emataim ja otse sellest pärinevad mugulad: 2.1. vabad eespool toodud punktis 1.1 loetletud kahjulikest organismidest. Alapunktide c–h suhtes kehtivatele nõuetele vastavus määratakse kindlaks ametliku kontrollimisega või ametliku järelevalve all vastavalt asjakohastele meetoditele teostatava kontrollimisega; 2.2. kasvanud põllukultuurina, mis vastab allpool toodud punkti 3 nõuetele. 3. Põllukultuur: 3.1. on kasvatatud pinnasel, kus vähemalt kolme eelneva aasta jooksul ei ole kartulit kasvatatud; 3.2. on piisava vahemaaga eraldatud madalama astme põllukultuuridest. Selle nõude täitmist kontrollitakse ametliku põldtunnustamisega; 3.3. enfüsematoosse karbunkuli suhtes a) "EMÜ 1. klassi" puhul on vaba enfüsematoossest karbunkulist või b) "EMÜ 2. klassi" ja "EMÜ 3. klassi" puhul ei ole enfüsematoosse karbunkuliga taimi üle 0,25 %. Selle nõude täitmist kontrollitakse ametliku põldtunnustamisega; 3.4. ei sisalda viirusinfektsiooni sümptomitega taimi rohkem kui 0,1 %. Selle nõude täitmist kontrollitakse ametliku põldtunnustamisega, mida kahtluse korral täiendab lehtede kontrollimine laboratooriumis vastavalt asjakohastele meetoditele; 3.5. kui on ette nähtud ametlik põldtunnustamine, tuleb läbi viia vähemalt kaks ametlikku põldtunnustamist; 3.6. maksimaalse paljunduste arvu piirnorm peaks olema võimalikult madal, lähtudes tootmistingimustest. -------------------------------------------------- II LISA TÄIENDAVAD VÕI RANGEMAD TINGIMUSED, MILLELE ÜHENDUSE ELIITSEEMNEKARTULI PÕLLUKULTUUR JA PARTIID PEAVAD VASTAMA 1. "EMÜ 1. klass" 1.1. Põllukultuur: 1.1.1. on kasvatatud pinnasel, kus vähemalt kolme eelneva aasta jooksul ei ole kartulit kasvatatud; 1.1.2. on vaba enfüsematoosse karbunkuliga taimedest. Selle nõude täitmist kontrollitakse ametliku põldtunnustamisega; 1.1.3. ei sisalda viirusinfektsiooni sümptomitega taimi rohkem kui 0,5 %. Selle nõude täitmist kontrollitakse ametliku põldtunnustamisega, mida kahtluse korral täiendatakse lehtede kontrollimisega laboratooriumis vastavalt asjakohastele meetoditele; 1.1.4. kui on ette nähtud ametlik põldtunnustamine, tuleb läbi viia vähemalt kaks ametlikku põldtunnustamist; 1.1.5. maksimaalse põlvkondade arvu piirtase peaks olema võimalikult madal, võttes arvesse tootmistingimusi. 1.2. Partiid: 1.2.1. ei sisalda rohkem kui 1 % mulda ja võõrkehasid. Selle nõude täitmist kontrollitakse ametlikult; 1.2.2. ei sisalda massi kohta rohkem kui 0,5 % mugulaid, milles on kuiva või niisket mäda. Selle nõude täitmist kontrollitakse ametlikult. 2. "EMÜ 2. klass" Kohaldatakse 1 punktis sätestatud tingimusi, välja arvatud punkt 1.1.2. Standard enfüsematoosse karbunkuliga taimede suhtes on mitte rohkem kui 0,5 % taimedest. 3. "EMÜ 3. klass" Kohaldatakse 1. punktis sätestatud tingimusi, välja arvatud punktid 1.1.2 ja 1.1.3. Standard enfüsematoosse karbunkuliga taimede suhtes on mitte rohkem kui 1 % taimedest. Standard viirusinfektsiooni sümptomitega taimede suhtes on mitte rohkem kui 1 % taimedest. --------------------------------------------------